# ការសម្ភាសន៍របស់លោកពូ ​​​​​​​​~~​​​​​​​​​~~​​​​​​​​​ម៉ៅ ពៅ

ក​​​​​​​​​៖អ្នកសម្ភាសន៍មានឈ្មោះ ស៊ិន​ បញ្ញា​​​​ ខ៖អ្នកដែលអោយគេសម្ភាសន៍មានឈ្មោះ ម៉ៅ ពៅ

ក៖ជាដំបូងខ្ញុំសូមជំរាបសួរលោកពូ ខ្ញុំបាទឈ្មោះ ស៊ិន បញ្ញា ហើយខ្ញុំសូមសម្ភាសន៍ជីវប្រវត្ដិដើម្បីអោយកូនចៅជំនាន់ក្រោយបានដឹងហើយនឹងថែរក្សាជីវប្រវត្ដិដូនតារបស់លោកពូនៅពេលដែលខ្ញុំសម្ភាសន៍ហើយនឹងធើ្វឡើងដោយសាលាមួយដោយគេហៅថាសាលា BYU នៅអាមេរិចតើលោកយល់ព្រមអោយខ្ញុំសម្ភាសន៍បានដែលឬទេ? ហើយការសម្ភាសន៍នេះធើ្វឡើងនៅថ្ងៃទី17.4.2018

ក៖តើលោកពូមានឈ្មោះអ្វីដែល

ខ៖ខ្ញុំបាទឈ្មោះ ម៉ៅ ពៅ

ក៖តើលោកពូមានឈ្មោះហៅក្រៅទេ

ខ៖មានតែឈ្មោះ ពៅ មួយទេ

ក៖មានឈ្មោះកាលពីក្មេងហៅទេ

ខ៖ពូឈ្មោះ​​ ថាវ៉ា​រិន តែដល់យើងកូនពៅគេចឹងទៅជាប់ឈ្មោះ ពៅរហូតចឹងទៅ​ ក្នុងបញ្ជីជាតិក៏ពៅ

ក៖ចឹងពូជាប់ឈ្មោះពៅរហូតចឹងទៅ

ក៖តើពូមានអាយុប៉ុន្មានហើយឆ្នាំនេះ

ខ៖ឆ្នាំនេះអាយុ50ឆ្នាំហើយ

ក៖តើពូកើតនៅឆ្នាំណា

ខ៖ពូកើតនៅឆ្នាំ1968

ក៖ស្រុកកំណើតពូកើតនៅឯណា

ខ៖ពូកើតនៅក្រុងព្រះសីហនុ​ ចឹងពូបានស្គាល់ខេត្តនឹងច្រើន

ក៖ហើយពូនៅក្នុង​ ភូមិ ឃុំ ស្រុកណាដែរ?

ខ៖ពូនៅកាលពីកំណើតកើតជានៅភូមិ3បើគិតទៅទើបតែឥលូវគេដាក់សង្កាត់មិត្តភាពចឹងទៅ

កាលពីសម័យពូនៅតូចកើតនៅនឹងមិនដឹងគេដាក់ថាយ៉ាងម៉េចទេ មិនដឹងទេពេលនឹង​វានៅតិចៗដែរ តែមកដល់សម័យនេះគឺភូមិ3សង្កាត់មិត្តភាពសម័យយើងនេះ

ក៖ឃុំ ស្រុកអីដែលពូ

ខ៖ភូមិ កំពង់សោមអត់មានស្រុកទេ ក្រុងព្រះសីហនុនឹងតែម្ដង ពីសង្គមគេដាក់ក្រុងកំពង់សោម កាលពីសម័យខ្ញុំកើតជានឹងណាស់ គេហៅសង្កាត់កំពងសោមយើងនឹងម៉ង់

ក៖សមាជិកក្រុមគ្រួសាររបស់ពូមានប៉ុន្មាននាក់

ខ៖បងប្អូនខ្ញុំមាន5នាក់

ក៖តើពូជាកូនទីប៉ុន្មានដែរ

ខ៖ខ្ញុំជាកូនពៅគេហើយជាកូនទី5

ក៖តើបងប្អូនពូមានឈ្មោះអ្វីខ្លះ

ខ៖បងប្អូនពូមានឈ្មោះម៉ៅ សំណាង ម៉ៅចំណាន ម៉ៅ សុធារី ម៉ៅ អង្គារិទ្ធ ហើយម៉ៅ ពៅបាទ ប្រាំនាក់

ក៖ពូចងចាំសាច់រឿងពួកគាត់ដែររឺទេ សាច់រឿងអ្វីខ្លះដែលពូបានរស់នៅជាមួយគ្នា

ខ៖បាទអនុស្សាវរីយបងប្អូនវានៅជាមួយគ្នាវាមានអនុស្សាវរីយច្រើនណាស់ វាកំសត់ លំបាក

ស្រណុក វាអត់មានអីញាំជាមួយគ្នា ដើរលេងអីចឹងជាមួយគ្នា អនុស្សាវរីយចឹងទៅនឹងណាស់

ក៖ចឹងពេលពូនៅក្មេង ចូលចិត្ដធើ្វអ្វីខ្លះជាមួយពួកគាត់ដែរ

ខ៖ពួកយើងគ្មានអីដែលចូលចិត្ដ ពីកាលគប់វង់ អីចឹងទៅ គ្មានអីល្បែងអស់នឹងទេ ហើយនិង

មើលកុនអីចឹងទៅគាត់ប៉ាវ ពេលគាត់ដើរលេងអីចឹងទៅ ហៅយើងទៅខ្លះ គេចទៅខ្លះអីចឹង

ណាស់ វាមានសប្បាយខ្លះ វាមានកើតទុកខ្លះអីចឹងទៅ យកយើងទៅយើងតូចពេក វារញ៉េរញៃ

ដល់គេចឹងទៅ គេមិនសូវចង់យកយើងទៅដើរលេងនៅឯណាទេ ពេលក្រមុំកំលោះគេចោលយើងអស់ហើយ

ក៖ចូលឆ្នាំនេះពូមានទៅលេងពួកគាត់ទេ

ខ៖ពូចូលឆ្នាំនេះបានទៅលេងពួកគាត់​ បានទៅលេងជាមួយបងស្រីបានទៅការក្មួយ

ក៖ចឹងជួបគ្នាទេ

ខ៖អត់បានជួបជុំគ្នាទាំងអស់ទេក្មួយ តែបានទៅការកូនរបស់បងស្រីទីបី ទើបតែការហើយថ្ងៃទី14ចូលឆ្នាំយើងនឹងហើយទៅតាំងពីថ្ងៃ10

ក៖តើពេលនេះពួកគាត់រស់នៅកន្លែងណាខ្លះដែរ?

ខ៖ពួកគាត់នៅភ្នំពេញ បងស្រីទីមួយនៅបែកចាន បងប្រុសទីពីយើងនេះរស់នៅពោធិ៍ចិនតុងតារាងយន្ដហោះយើងនេះ បងទីបួន នេះរស់នៅសំរោងអណ្ដែត បងទីបីយើងនេះនៅច្បារអំពៅក្បាលថ្នល់យើងនេះ

ក៖តើពួកគាត់ធើ្វការងារអ្វី

ខ៖បងស្រីទីមួយអ្នកនិពន្ធម៉ៅ សំណាង និពន្ធកំណាព្យសព្វបែបយ៉ាង គាត់ចេះទាំងអស់គាត់ធ្លាប់ប្រលងសីហនុរាជ ពានហ៊ុន សែន ជាប់លេខមួយប្រចាំប្រទេស ជាប់ៗគ្នាជាច្រើនឆ្នាំ ជាប់លេខប្រចាំប្រទេសហើយបងទីពី មេប៉ូលីសតែឥលូវគាត់អាត្រែតហើយនឹងគាត់នៅផ្ទះគាត់អត់ធើ្វអីទេ កូនចិញ្ចឹមវិញម្ដង គាត់ចូលនិវត្ដន៍ហើយ បងទីបីគាត់ធើ្វការនៅក្រុមហ៊ុនគេ ក្រុមហ៊ុនលោកគង់ ហុង នឺង ហើយដល់បងទីបួនខ្ញុំនិងអត់ធើ្វអីដែរ នៅផ្ទះដែរ កាលនិងកូនគេនៅអូស្រ្ដាលីអត់អោយឪពុកម្ដាយធើ្វអីទេ កូនគេចិញ្ចឹមតែម្ដង ហើយមកដល់ខ្ញុំនេះអត់ដេកហូបទេគឺ

ប្រឹងដើម្បីកូនវិញ​ អត់មានដើម្បីហូបទេ គឺប្រឹងដើម្បីកូន អត់មានប្រឹងដើម្បីខ្ញុំទេ ព្រោះខ្ញុំនៅមានកំលាំងមាំមួនមិនអាចដេកចាំពឹងហូបដោយកូននោះទេ មិនដូចយើងរកខ្លួនយើងទេចាយលុយកូនវាមិនស្រួលចិត្ដ មិនដូចចាយលុយខ្លួនយើង បើទោះជាកូនគេមិនមែនល្អសព្វដូចដែលយើងរកចាយខ្លួនយើង រឿងមនុស្ស មានគ្រួសារអស់គេល្អដើម្បីកូនចៅគេដែរ ឪពុកមាន គេមិនថាមិនល្អចំពោះយើងទេតែវាតិចណាស់ រកពេលល្អសំរាប់ឪពុកម្ដាយវាតិចណាស់ គ្រួសារគេជាងព្រោះគេមានកូនចៅគេអីចឹងទៅណាស់ ក៖ពូពិតជាល្អណាស់ទទួលខុសត្រូវច្រើនក្នុងគ្រួសារ ខិតខំដើម្បីគ្រួសារមែនទេ

ក៖ចឹងតើម្ដាយពូឈ្មោះអី្វដែរ?

ខ៖ម្ដាយពូឈ្មោះ ប៉ែន ស៊ីយ៉ែប

ក៖ចុះឈ្មោះរបស់ឪពុកវិញ

ខ៖ឈ្មោះរបស់ឪពុកពូ ម៉ៅ សោម

ក៖ចឹងតើគាត់ទាំងពីអាយុប៉ុន្មានហើយ

ខ៖ពួកគាត់កាលពីសម័យប៉ុល ពត ស្លាប់បាតហើយ

ប្រហែលជាមានអាយុ55 ហើយខ្ញុំតឹមតែខូចអាយុ70ហើយ

សម័យយើងនេះ គាត់ស្លាប់អស់ហើយនៅតែបង បងៗទេឥលូវ

ក៖ឪពុកពូគាត់ឈឺស្លាប់មែនទេ?

ខ៖ឪពុកខ្ញុំនាយកសាលាសម័យ ប៉ុល ពត នឹង ប៉ុល ពតយកទៅសំលាប់ បញ្ញាវន្ដចេះដឹងគេមិនទុកទេ គេសំលាប់ចោលហើយម្ដាយខ្ញុំ​ គេអំពាវនាវរកថាអ្នកណាធើ្វគ្រូ បង្រៀនវិញហើយនាយកសាលាចូលកាន់វិញចឹងទៅណាស់ គាត់ស្មោះត្រង់គាត់ទៅថាគាត់ជានាយកសាលា តែគាត់ស្រលាញ់របបខ្មែរនឹងណាស់ តែទីបំផុតបញ្ញាវន្ដសម័យនឹងគេទាំងអស់ ទុកតែមនុស្ស​អក្ខាកម្ម ដល់តែចឹងគាត់ស្រលាញ់ខុស ស្រលាញ់របបនឹងស្លាប់ក៍ដោយសាររបបនឹងតែខ្ញុំគាត់ស្លាប់ដោយជំងឺទេ ឈឺចាស់ជរាចឹងទៅ ទឹមស្លាប់ប្រហែលជា20ហើយ

ក៖ចឹងពូដឹងថាគាត់កើនៅទីណាខ្លះទេ?

ខ៖ម្ដាយខ្ញុំកើតនៅក្រុងកំពតហើយឪពុកខ្ញុំកើតនៅសៀមរាប

ក៖ឆ្ងាយពីគ្នា

ខ៖ពេលប៉ាខ្ញុំគាត់ទៅធើ្វគ្រូ ធើ្វមេប្រយោគនៅកំពតនឹងហើយម្ដាយខ្ញុំសិស្សគាត់ ហើយគាត់ស្រឡាញ់ អញ្ចឹងដណ្ដឹងការទៅ

ក៖អូអញ្ចឹង

ខ៖គាត់ទៅធើ្វមេប្រយោគនឹងណាស់ ប្រលងសម័យនឹងប្រលងឌីផ្លូន ចឹងទៅគាត់ស្រលាញ់ម្ដាយខ្ញុំក៏ដណ្ដឹងការទៅ នៅដល់សៀមរាបអង្គរ ហ៎

ក៖ចឹងគាត់ក្មេងជាងពុក

ខ៖បាទប៉ាខ្ញុំចាស់ជាង

ក៖ព្រោះគាត់ធើ្វគ្រូប្រហែលជាចាស់ជាង

ខ៖ប៉ាខ្ញុំហើយម្ដាយខ្ញុំខុសគ្នាបែបជា ជាងម៉ាជួរ ជាង15ឆ្នាំ ហ៎

ក៖ចឹងតើឪពុករបស់ពូគាត់ធើ្វអ្វីសំរាប់ចិញ្ចឹមជីវិតទៅ

ខ៖គាត់ធើ្វគ្រូបង្រៀននឹងគ្រូនាយកសាលានឹងដើម្បីចិញ្ចឹមគ្រួសារទាំងមូលអីនឹងធើ្វតែគ្រូម្នាក់ចិញ្ចឹមបានប្រាំពីគ្រួសារក៏រស់ដែរ ជំនាន់នឹងប្រាក់ខែច្រើន បាទគ្រូមានតំលៃដល់អញ្ចឹងគាត់អត់មានរកអីក្រៅពីគ្រូទេ តែម្ដាយខ្ញុំលក់ដូរក្នុងសាលាអីចឹងទៅណាស់ ព្រោះអីខ្ញុំនៅលីសសេក្នុងកំសោមម៉ង់ នៅវិទ្យាល័យចំណោទតាខ្វាន់នឹង ចឹងប៉ាខ្ញុំគាត់សម័យនិងគាត់អោយកាប់ឆ្ការជួលអាត្រាកឈូសឆាយជើងភ្នំអីនឹង រៀបចំធើ្វជាលីស គាត់សរសេរកសាងដោយគំនិតគាត់លីសសេនឹងហើយមានឈ្មោះប៉ាខ្ញុំចារិកនៅនឹងនៅកំពងសោម លីសសេនឹងគឺសិស្សសាលាតែយើងសម័យនឹងគេនិយាយថាលីសសេនេះតែម្ដង ហើយគាត់អ្នកកកើតសាលានឹងដោយកំលាំងញើសឈាមគាត់ដូចថាមានតែគាត់ មានមិត្ដភក្ដ័គ្នាចេះសហការគ្នាចឹងទៅ ជួលឈូស ឆាយអីជើងភ្នំអីចឹងទៅ ហើយធើ្វជាសាលារៀនអញ្ចឹង គាត់មានគំនិតកំរិតវប្បធម៍ហើយគេក៍លើកគាត់ជានាយកសាលា

ក៖ពូបានធើ្វកាងាររដ្ធ គាត់តស៊ូ

ខ៖គាត់អាចធើ្វការងារដ្ធ កូនអ្នកដែលអត់ដែរ តែគាត់ប្រឹងតស៊ូរហូតដល់បានរៀនបានខ្ពស់ធើ្វជានាយកសាលា

ក៖តើឪពុកពូជាមនុស្សបែបណាដែរ

ខ៖ជាមនុស្សល្អក្មួយ គាត់កាចតែកាចត្រូវ និយាយថាចំពោះកូនចៅគាត់តឹងរឹងមិនអោយយើងដូចថាមានអាកប្បកិរិយាមិនល្អរឺក៍គេចសាលាមិនរៀនសូត្រអីមិនបានទេ បាទគឺគាត់តាមតានកូនទាំងអស់ បងខ្ញុំអ្នកនិពន្ធក៍រៀនបានខ្ពស់ គិតទៅបងបន្ទាប់ បងទាំងអស់រៀនបានខ្ពស់ មានតែខ្ញុំមួយទេ មកធំរៀនសម័យនេះរៀនទាបជាងគេ បាទបងៗគេសុទ្ធតែរៀនខ្ពស់ ដូចបងស្រីអី សុទ្ធតែបាកឌុបពីដើម ដល់អញ្ចឹងគាត់ចេះនិពន្ធតាំងពីសម័យសីហនុរាជ បងខ្ញុំំម៉ៅ សំណាង​

ក៖ឡូយមែនទេ

ខ៖បងទីពីនឹងគាត់រៀនបានខ្ពស់ដែរ តែមេប៉ូលីសគាត់អាត្រែតដែរនឹងហើយបងទីបីគាត់រៀនបានមធ្យមហើយខ្ញុំនេះវារៀនទាបជាងគេតាម៉ង់ ទាន់សម័យគេចាប់ធើ្វទាហាន កំលោះទាន់សម័យនេះ សម័យរដ្ធកម្ពុជា ចឹងរៀនបានតែឌីផ្លូនទេ ឌីផ្លូនសម័យខ្ញុំនឹងវាអស់ថ្នាក់ហើយមិនទាន់មានបាក់ឌុបទេ

ក៖ចឹងម្ដាយពូគាត់ធើ្វអ្វីសំរាប់ចិញ្ចឹមជីវិត

ខ៖ម្ដាយខ្ញុំគាត់លក់ដូរក្មួយ ដូចពូប្រាប់ចឹងគាត់លក់ដូចក្នុងសាលាដើម្បីចិញ្ចឹមពួកខ្ញុំហើយនឹងប៉ាខ្ញុំគួបផ្សំធើ្វគ្រូ ធើ្វនាយកសាលាអីចឹងទៅ គាត់ប្រឹងទាំងពីនាក់ដើម្បីពួកយើងចឹងទៅណាស់

ចឹងសម័យនឹងវាអត់ខ្វះខាតដូចឥលូវ សម័យនឹងគ្រួសារខ្ញុំគឺសមរម្យមែនទេក្នុងការស់នៅ

ក៖គាត់ជាមនុស្សម្នាក់បែបណាដែរ

ខ៖ជាមនុស្សម្នាក់ដែលមានការអប់រំល្អចំពោះកូនហើយគាត់មានសីលធម៍ល្អ ពាក្យសំដីអីគា្នជាមួយកូនចៅអី មិនដែលចេះប្រើពាក្យអា​ មឹង អញ អត់មានទេ​ បាទគាត់ចេះតែពាក្យកូនៗទេ

ក៖ចឹងគាត់ជាស្រ្ដីម្នាក់ដែលល្អ

ខ៖គ្រប់គ្រង់កូនចៅបានល្អ តាំងពីតូចរហូតដល់ធំមិនដែលលឺគាត់ជេរប្រទេចខ្ញុំអីម៉េចទេ មិនដែលសោះ ដល់គាត់ខូចទៅនឹង

ក៖តើពូនៅចងចាំសាច់រឿងអ្វីខ្លះពីរឿងឪពុកម្ដាយលោកពូទេ?

ខ៖ពូចងចាំឪពុកម្ដាយគាត់នៅរស់ថាស្រលាញ់កូនៗគ្មានសំដីណាដែលមាន គំរួសគំរើយមកលើកូនចៅការអប់រំគាត់ គឺដំបូន្មានគាត់សំរាប់គ្រួសារគឺល្អតែម្ដង គ្មានសំដីធំតូច រឺ និយាយអាក្រក់អី ទាំងឪពុកទាំងម្ដាយសំដីល្អដូចគ្នា អត់លឺពាក្យអា អាហែង អីនឺងទេចេះតែភាសារ

កូនៗ​ពេញមាត់ទាំងពីនាក់គាត់ ដឹងក្ដីពេលណាឃើញតែគ្រួសារខ្ញុំមានសុភមង្គលក្នុងការម៉ែឪប្រដែលប្រដៅចឹងពួកខ្ញុំអស់អត់មានដែលខូច គេចសាលារឺក៍មិនល្អអីទេហើយសូម្បីតែពួកខ្ញុំ

កូនៗដូចគ្នាក៍មិនចេះឈ្លោះគ្នាដែរ

ក៖គាត់គ្រូបង្រៀនគាត់មានសីលធម៍ច្រើន

ខ៖ការអប់រំច្រើន ចឹងកូនៗក៍តាមនឹងដែលអត់មានកូនណាជើលើសបើស គេចសាលាមិនល្អរឺអី

អត់មានទេ ចឹងគ្រួសារពូជុំគ្នាគឺវាល្អណាស់

ក៖ចឹងឪពុកម្ដាយពូមានធ្លាប់ប្រាប់ពីខ្សែជីវិតគាត់កាលនៅក្មេងទេ?

ខ៖គាត់ធ្លាប់ប្រាប់ក្មួយថាគាត់ ខ្សែជីវិតដូចថាប៉ាខ្ញុំគាត់តស៊ូរៀនសូត្រនឹងគឺអើ សម័យគាត់នឹងអត់មានភ្លើង ដុតចង្កៀង រៀនអីចឹងទេ គាត់រៀនតែនឺងធូបទេ

ក៖ធូបនឹងមើលឃើញដែរ

ខ៖មើលឃើញ គាត់ផ្លុំមើលតែអក្សនឹង គឺពិបាកណាស់ គាត់បានធើ្វគ្រូនឹងគឺវាវេទនាខ្លាំងណាស់បានគាត់តស៊ូធើ្វគ្រូ ហើយម្ដាយខ្ញុំគាត់ក៍លំបាកដែរ គាត់មានម្ដាយចុងគាត់មានពីម្នាក់បងប្អូន គាត់តែងតែដំណើររឿងគាត់ អបរំពួកយើងបានល្អណាស់ដោយសារគាត់ធ្លាប់លំបាក ធ្លាប់ម្ដាយចុងធើ្វបាបចឹងហាស ធើ្វបាបវ៉ៃដំច្រំធាក់អីចឹងទៅគាត់ក៍មានកូនមានចៅ គាត់យកដំបូន្មានល្អៗមកប្រដៅយើងវិញ គាត់ធ្លាប់កំសត់ឆ្អែត ធ្លាប់ម្ដាយចុងធើ្វបាបសព្វបែបយ៉ាងចឹងគាត់មានប្រវត្ដិកំសត់ច្រើន ចឹងគាត់អត់ចង់អោយកូនចៅកំសត់ដូចគាត់ទេ បាទដល់ចឹងគាត់តស៊ូរហូតដល់គាត់បានរៀនបាក់ឌុបហោះ សម័យនឹងបាទហើយប៉ាខ្ញុំ ពេលពួកគាត់កំសត់អស់ចិត្ដទៅមួយបានធើ្វគ្រូបង្រៀន មួយរៀនបានខ្ពស់ទៅក៍បានមកជួបគ្នាដូចខ្ញុំបានប្រាប់ក្មួយអញ្ចឹង ក៍គាត់ដណ្ដឹងម្ដាយខ្ញុំការទៅ បានមានពួកខ្ញុំនឹង

ក៖តើពូចងចាំឈ្មោះជីដូជីតារបស់ពូដែររឺទេ

ខ៖បើជីតាចាំបើជីដូអត់ចាំទេ យើងវានឹងសម័យនឹងយើងវាក្មេងជាងគេ យើងទើបតែប្រាំបីប្រាំបួនឆ្នាំ សម័យសីហនុនឹង ចឹងអត់សូវចងចាំច្រើន តែចាំតែជីតាម៉ៅនឹងចឹងបានខ្ញុំដាក់ត្រកូលម៉ៅនឹងតែបើយាយខាងប៉ាខ្ញុំស្គាល់ទាំងយាយទាំងតាតែទាល់ដល់ខាងម្ដាយ ខ្ញុំអត់ស្គាល់អត់ចាំផងព្រោះអី ប៉ាគាត់ឧស្សាហ៍លើកនិយាយពីយាយពីតាចឹងទៅ ជីតាខ្ញុំចិនឆៅម្ដាយខ្ញុំ ឪពុកគាត់ក៍ចិនម្ដាយក៍ចិនខ្ញុំដូចកាត់ចិនទៅខាងឪពុកយើងមិនមែនឈាមចិនណាស់ ឪពុងយើងខ្មែរសុទ្ធ ចឹងយើងអត់ចងចាំជីដូនជីតាខាងចិនទេ ជីដូជីតាខាងខ្មែរ ចិនយើងប្រហុកទឹកត្រីឆ្ងាញ់តែម្ដងមិនមែនចិនខ្ពើមប្រហុកទឹកត្រីទេ

ក៖បាទខ្ញុំក៍ចូលចិត្ដដែរ

ក៖ចឹងបងៗពូមានចងចាំឈ្មោះជីដូជីតាជាងពូទេ

ខ៖ប្រហែលជាគាត់ចាំពួកចាំក្មួយ គាត់អាយុច្រើនជាងយើង គាត់អាចចាំជាងយើងតែបើចំពោះខ្ញុំចាបទុកថាអត់ចាំនឹងហើយចាំតែខាងឪពុកខាងម្ដាយអត់ចាំទេតែពួកគាត់ចាស់ៗអាចចាំ

ក៖គាត់កើតនៅឆ្នាំណា

ខ៖បើនិយាយពីគាត់កើតនៅឆ្នាំណា មិនអាចចាំទេក្មួយតែគ្រាន់តែថា កាលពីសម័យនឹងតាខ្ញុំគាត់តាម៉ៅៗនឹងស្ដេចក្រាញ់នៅសៀមរាប បាទលោកយាយខ្ញុំគាត់ជាតួរបាំអប្សារាប្រចាំខេត្ដសៀមរាប តាគាត់ស្រលាញ់ទៅក៍ដណ្ដឹងទៅ ការទៅបានតែប៉ាខ្ញុំម្នាក់ទេហើយដល់ពេលចឹង មានតែប៉ាខ្ញុំម្នាក់យាយខ្ញុំក៍ស្លាប់ទៅ តាខ្ញុំការប្រពន្ធចុងមួយទៀត ឈ្មោះយាយព្រម ហើយគាត់បានកូនមួយដែរប្រពន្ធចុងក៍កូនមួយប្រពន្ធដើមក៍កូនដែរ​ ចឹងគាត់មានតែពីនាក់បងប្អូនប៉ាខ្ញុំនឹងប៉ាខ្ញុំក៍ខូចនៅរស់សព្វថ្ងៃនឹងខេត្ដសៀមរាបតែគ្រាន់តែថា គ្រួសារកូនចុងកូនដើមចឹងវាកាទំនាក់ទំនងស្អិតល្មួតរវាងពូហើយនឹងក្មួយអត់សូវមាន បើគ្រួសារគេនឹងឥលូវមានណាស់ នៅយើងស្រុកពួកនឹងតែខ្ញុំបាត់ដំណឹងគាត់យូរអត់ដែលទំនាកទំនងគ្នាតាំងពីបែកសម័យ ប៉ុល ពតមកនឹងទើបតែជួបគ្នាប្រហែលជាពីបីឆ្នាំមុននេះទេ គាត់សើបរកពួកយើងឃើញចឹងទៅ ពួកខ្ញុំទៅការកូនគាត់ គាត់ឃើញថាក្មួយ គាត់នៅចាំក្មួយគាត់ម៉ៅ សំណាងក្នុងយើងអើការសែតក្នុងកាប្រកាសអីនឹង លឺថាម៉ៅសំណាងនឹងជាក្មួយគាត់ចឹងគាត់សើបតេរកទៅ បងខ្ញុំនឹងក៍សើបរកយើងឃើញតាមរយបងស្រីចឹងគាត់ធ្លាប់មកអញ្ជើញយើងទៅការកូនពៅគាត់នឹងហើយក៍វាហើយចឹងទៅដូចថាគ្រួសារគេមានខ្លាំងយើងក្រណាមួយគាត់កូនចុងកូនដើមដូចថាវាអត់សូវមានភាពស្និតស្នាលវាដូចជាចង់អ្នកដទៃទៅហើយ

ក៖ចឹងតើក្រុមគ្រួសាររស់នៅក្នុងខេត្ដដដែលនេះអស់រយពេលយូរមកហើយមែនទេ

ខ៖ពួកខ្ញុំពេលសម័យពួកគាត់ បើគិតទៅបងប្អូនខ្ញុំទាំងអស់សុទ្ធតែមានកំណើតជានៅក្រុងព្រះសីហនុទាំងអស់ ប៉ាទៅធើ្វគ្រូនៅនឹងចឹងទៅគឺយើងយកទីតាំង ក្រុងព្រះសីហនុនឺងពួកខ្ញុំក៍កើតនៅនឹងបងៗខ្ញុំក៍កើតនៅនឹងដែរ តែបងស្រីទីំមួយគាត់កើតនៅកំពតតែដល់ចាប់ពីទីពីទីបីទីបួនទីប្រាំខ្ញុំតែម្ដងវានៅក្រុងបួនទៅហើយតែបងស្រីមួយទេអ្នកនិពន្ធកើតនៅខេត្តកំពត

ក៖ពូមានបងប្អូននៅក្រៅប្រទេសទេពូ

ខ

ត់និងនៅជិតគ្នា៖ខ្ញុំមានបងប្រុសក្រៅប្រទេសនឹងបងប្អូនប៉ាខ្ញុំកូនអើដែលគាត់មុននឹងបានជួបម្ដាយខ្ញុំនឹង មានប្រពន្ធបានកូនមួយបងប្រុសបង្អស់នៅប្រទេសគេនឹងនៅអូស្រ្ដាលីនៅឥលូវនឹងតែពេលគាត់បានសំរាលបងប្រុសខ្ញុំទៅគាត់បានស្លាប់ម្ដាយគាត់នឹង​ ចឹងគាត់ស្លាប់ម្ដាយខ្ញុំមកដណ្ដឹងម្ដាយខ្ញុំនេះការ បើគិតទៅយើងនិយាយប្រវត្ដិអោយអស់ទៅខ្ញុំមានបងប្រុសមួយទៀតដែលឈាមបងើ្កតជាមួយឪពុកហាស់ តែគាត់នៅអូស្រ្ដាលីហុះតែអានឹងវារៀងដាច់ឆ្ងាយ តែនេះប្រវត្តិយើងបើនិយាយមានបងយើងប្រាំមួយនាក់ហុះ តែមួយនឹងយើងដូចថាមិនសូវគិតគូយើង យើងក៍ចាប់ទុកថាអ្នកដទៃទៅចុះ បើអ្នកដែលអោបក្រសោបស្រលាញ់គ្នាជួយគ្នាមានតែប្រាំអ្នកបងប្អូនដែលបងើ្កតនេះទេ បងទីមួយបង្អស់នឹងគេម្ដាយផ្សេងយើងចឹងគេមិនសូវគិតពីយើងទេណាស់ តែយើងវាមានបងបងើ្កតម តែនេះប្រវត្តិយើងបើនិយាយមានបងយើងប្រាំមួយនាក់ហុះ តែមួយនឹងយើងដូចថាមិនសូវគិតគូយើង យើងក៍ចាប់ទុកថាអ្នកដទៃទៅចុះ បើអ្នកដែលអោបក្រសោបស្រលាញ់គ្នាជួយគ្នាមានតែប្រាំអ្នកបងប្អូនដែលបងើ្កតនេះទេ បងទីមួយបង្អស់នឹងគេម្ដាយផ្សេងយើងចឹងគេមិនសូវគិតពីយើងទេណាស់ តែយើងវាមានបងបងើ្កតមួយទៀតដែរនៅស្រុកគេនឹង នៅអូស្រ្ដាលីនឹង

ក៖ចឹងអាពាហ៍ពិពាហ៍ភរិយារបស់ពូមានឈ្មោះអ្វី?

ខ៖ខ្ញុំភរិយាខ្ញុំឈ្មោះ គង់ ចិន្ដា

ក៖តើពូរៀបការនៅពេលណា?

ខ៖ពូរៀបការនៅឆ្នាំ1991ថ្ងៃខែការខ្ញុំអត់ចាំទេតែប្រពន្ធខ្ញុំគាត់ចាំ ខែពិសាទគាត់អ្នកចាំកាលខ្ញុំកា91នឹងតែខ្ញុំ92ខ្ញុំកូនស្រីខ្ញុំនេះ91ខ្ញុំការ92ខ្ញុំមានកូនច្បងនេះ

ក៖នរណារៀបចំអាពាហ៍ពិពាហ៍ម្ដាយខ្ញុំហើយកាលនឹងគាត់នៅរស់នៅឡើយចឹងម្ដាយខ្ញុំអ្នក រៀបចំអោយហើយខាងប្រពន្ធខ្ញុំនឹងគាត់នៅទាំងម្ដាយឪពុកគេនឹងរៀបចំនឹង

ក៖ជូនជំនូនថ្លៃទឹកដោះប៉ុន្មាន?

ខ៖សម័យនឹងវាលុយមានតំលៃដែលជូនគាត់បានតែប្រាំបួនជី សម័យនឹងណាស់បើយើងគិតជាមាស សម័យនឹងគេចាយមាស យីប្រាំបួនជីថ្លៃ បើការសម័យនឹងថ្លៃទឹកដោះអីនឹងតែបួនប្រាំជីយើងនឹងតែយើងវារៀងធូធារបន្តិចដែរចឹង​ ជូនគាត់ប្រាំបួនជីសម័យនឹង

ក៖តើពូអាចប្រាប់ពីពេលដំបូងពូបានជួបគ្នា

ខ៖ពេលមុនដំបូងខ្ញុំជួបគាត់នឹងខ្ញុំការជីដូនមួយខ្ញុំនឹងខ្ញុំកំដរខាងប្រុសហើយគាត់និងកំដរខាងស្រីដល់ចឹងទៅយើង ដូចថាឃើញគាត់ចឹងយើងស្រលាញ់ គាត់កំដរខាងប្រុសខ្ញុំខាងស្រីជីដូនមួយសងខាង គាត់កំដរជីដូនមួយខាងស្រីហើយខ្ញុំជីដូនស្រីចឹងខ្ញុំឃើញគាត់ក៍ស្រលាញ់ណាមួយខ្ញុំគាត់តាំងពីនៅតូចហុះ តាំងពីគាត់មិនទាន់ពេញវ័យហុះពេញក្រមុំហុះស្គាល់តាំងពីក្មេងហុះ ព្រោះអីផ្ទះខ្ញុំផ្ទះយាយគា ចឹងទេយាយគាត់ម្ដាយខ្ញុំពួកម៉ាក់និងគ្នាយាយគាត់និង ចឹងខ្ញុំកាលនឹងគាត់នៅក្មេងៗអត់ស្រលាញ់ទេ តែពេលមកកំដរសងខាងជីដូនមួយនឹងវាកំលោះក្រមុំអស់ហើយចឹងបានយើងស្រលាញ់ ចឹងក៍អោយម៉ែគាត់ចូលដណ្ដឹងទៅហើយដណ្ដឹងទៅខាងគាត់ក៍អោយការទៅ

ក៖តើពូចេះអាននិងចេះសរសេរបានល្អទេ?

ខ៖ពូអក្សរខ្មែរយើងអាចអានដាច់អាចសរសេរកើតតែភាសារអង់គ្លេសអត់ចេះទេ

ក៖ពូអាចនិយាយភាសារអង់គ្លេសអីបានទេ

ខ៖អត់ចេះទេ អត់ចេះសោះកូនៗសុទ្ធតែចេះ ខ្ញុំអត់ចេះទេ

ក៖ចេះភាសារថៃ វៀតណាមអីទេ

ខ៖អត់តែម្តង បើនិយាយទៅ សម័យពូវាអត់បានរៀនសូត្រភាសារអស់និងទេក្មួយ​ សម័យពូកំពុងចាប់ទាហាន បាទលូនក្រាបគេចរៀនបានឌីផ្លូននឹងជាសំណាងដ៍អស្ចរ្យរបស់ខ្ញុំតាមថាគេសម័យនឹងគេបញ្ជូនទៅវ៉ៃងាប់បាត់ទៅហើយគ្មានរស់ទេតែដោយសារយើងវាមានគ្រួសារមានគ្រាន់បើជាងគេ ពេលគេចាប់ ចេះតែស៊កលុយគេស៊កកាកគេចឹងទៅវារួចពីកាចាប់ ធើ្វពលករ ក៥នឹងហើយនឹងធើ្វទាហាននឹងរួចតែទាល់មកដល់សម័យនឹងយើងប៉ែតសិបបួននឹង ខ្ញុំគេចាប់ធ្វើទាហានខ្លាំងពេកខ្ញុំប្រលងឌីផ្លូននឹងហើយខ្ញុំចូលធើ្វប៉ូលីសប៉ាដោយចូលប៉ុលីសតាំងពីប៉ែតសិបបួន

ក៖ពូបំរើមន្រ្ដីប៉ូលីសអស់រយពេលប៉ុន្មាន

ខ៖បំរើក្នុងការងារមន្រ្ដីរាជការប៉ូលីសបំរើដល់យើងពីមួយពាន់ប្រាំបួនរយប៉ែតបួនមកដល់ពីពាន់មួយខ្ញុំឈប់បាទច្រើនឆ្នាំ បានខ្ញុំឈប់នឹងគេមិនអោយខ្ញុំទេតែខ្ញុំឈប់ខ្លួនអែញដោយសារកាប្រពន្ធហើយទៅក្រុងព្រះសីហនុវាឆ្ងាយហើយណាមួយដូចសម័យកាលនឹងកាងាវាអត់សូវមានតំលៃដែលវាយើងចង់ឈប់ចង់រកស៊ីវិញ វាតិចពេក ទាបពេក សម័យវាប៉ុណ្ណឹង ខ្ញុំក៍ថារកស៊ីវាមានតំលៃជាងវារកបានជាងអាចដោះស្រាយគ្រួសាធូធារជាងខ្ញុំឈប់ធើ្វទៅ

ក៖រយពេលរៀនត្រឹមថ្នាក់ឌីផ្លូននឹង បានរៀននៅសាលាណា

ខ៖សាលាបឋមសិក្សាបាក់ទូកភ្នំពេញយើងនឹង កាលសម័យនឹងផ្ទះខ្ញុំនៅផ្សាដេប៉ូ

ក៖កាលរៀននឹងមានមិត្ដភក័្ដស្និតស្នាលទេ

ខ៖ខ្ញុំមានមិត្ដភក្ដ័ស្និតស្នាលតែតាំងពីយើង មិត្ដភក្ដ័ដែលគេល្អចំពោះយើង ខ្ញុំមានតែម្នាក់គត់តែឥលូវគាត់ឈ្មោះ ធា​ តែពេលយើងចូលធើ្វប៉ូលីសទៅពេលយើងរៀនមានគាត់មួយដូចថា

និយាយភាសារសម័យនឹងគាត់ចំពោះយើង ចង់គេចសាលាអីបានគាត់នឹងគ្រានដាស់តឿនយើងថា​ ពួកម៉ាក់កុំឈប់ សម័យនេះគេត្រូវការអ្នកចេះដឹងងងឹតល្ងង់យើងធើ្វអីអត់កើតទេ បាទខ្ញុំស្ដាប់មិត្ដភក័្ក ក៍បានចូលរៀនរហូតបាបដល់ឌីផ្លូននឹងបើអត់មិត្ដភក័្កនឹងទេគឺខ្ញុំបែបមិនអាចឈានដល់ឌីផ្លូននឹងទេដល់ចឹងបែកគ្នាត្រឹមឌីផ្លូននឹងប្រលងហើយខ្ញុំចូលប៉ូលីលហើសខ្ញុំក៍បែកគ្នាទៅ រហូតដល់សព្វថ្ងៃនឹង មិនដឹងគាត់ទៅនៅឯណា តែពីកាលថ្នាក់ទីប្រាំមួយដល់ប្រាំពីគឺមិត្ដភក្ក័មួយនឹងហើយដែលចំពោះខ្ញុំ គេជួយយើងសព្វបែបយ៉ាងចឹងហាស់ក្មួយ

ក៖នៅចងចាំអនុស្សាវរិ៍យដើរជាមួយមិត្ដភក្ក័លោកពូ អនុស្សាវរិ៍យណាខ្លះនៅគ្រាដែលដើរលេងកប់វង់ រឺ មួយក៏

ខ៖អនុស្សាវរិ៍យជាមួយមិត្ដភក្ដ័ដែលខ្ញុំចងចាំគឺថា ដូចថាខ្ញុំខ្វះលុយកាកអីចឹង ការហូបចុកគ្រួសារគាត់ធូធារជាងខ្ញុំចឹងទៅការហូបចុកអីក៏គាត់ជួយចេញអោយយើង ការរៀនគួអីក៏គាត់ជួយចេញអោយយើង យើងសម័យនោះខ្ញុំរៀន ខ្ញុំរត់កង់ឌុបបាទសម័យខ្ញុំនឹងគឺឆ្លាតចេញពីរៀនមកយើងរត់កង់ឌុបដើម្បីយកលុយរៀនគួ

ក៖ឌុបដូចស៊ីក្លូដែលលោកពូ?

ខ៖កង់ឌុបដាក់ចងនៅរៀងខាងក្រោយដាក់ខ្នើយមួយមកឌុបគេទៅសម័យនឹងអត់មានម៉ូតូឌុបដូចឥឡូវចឹងទេ បាទមានស៊ីក្លូហើយនឹងកង់ឌុបនឹងទេសម័យនឹងអត់ បាទខ្ញុំកើតសម័យកាលជំនាន់សម្ដេចសីហនុ ព្រោះខ្ញុំកើតហុកប្រាំបីចឹងសម្ដេចតាគាត់កាន់អំណាចដល់ឆ្នាំចិតសិប គាត់គ្រប់គ្រងបាន​ លុន ណលធើ្វរដ្ធប្រហារទៅយើងបានពីខួបនឹង សម័យសម្ដេចសីហនុ

ក៖លោកពូបាននិយាយថារត់កង់ឌុបនឹងពីប៉ុល ពត មកទេ?

ខ៖ដាច់ហើយ រត់កងឌុបនឹងសម័យយើងពីចិតសិបប្រាំបួននេះបាទចិតសិបប្រាំបួននឹងប៉ែតសិបប៉ែតមួយអីនឹងចឹងខ្វះខាតយើងប្រឹងយើងរៀន យើងខ្វះខាតយើងរត់កង់ឌុបដើម្បីយកលុយមកបងថ្លៃសាលាថ្លៃអី នឹងការហូបចុក សំលៀកបំពាក់អីនឹងណាស់ បាទយើងខ្វះខាតសម័យនឹងភ្លាមវាអត់ទាន់មានអីគ្រប់គ្រាន់ទេគឺវាវេទនា

ក៖ចឹងពូធ្លាប់ធើ្វការនៅវាលស្រែដែលឬអត់?

ខ៖ខ្ញុំអត់ធ្លាប់ធ្វើស្រែទេបាទខ្ញុំធ្លាប់ធើ្វតែរៀនហើយរត់កង់ឌុបទេ បើខ្ញុំនិយាយទៅខ្ញុំកូនអ្នកក្រុង ចឹងយើងអត់បានធ្វើស្រែ តែសម័យប៉ុល ពត​ អានឹងវាគេចអត់រួចទេយើងនៅកងកុមារគេអោយយើងខាងជញ្ជូនជីជញ្ជូនអីចឹងណាស់យើងធ្លាប់សម័យប៉ុល ពត តែមកដល់សម័យយើងនេះខ្ញុំអត់ដែលធើ្វស្រែទេបាទដឹងតែរៀនបាទ រៀនតស៊ូកង់ឌុបអីដើម្បីអោយអនាគត់ទៅមុខវាល្ងិតល្ងង់ចឹងទៅណាស់

ក៖តាំងពីវ័យក្មេងរហូតមកដល់ពេលនេះតើជីវិតរបស់ពូមានការផ្លាស់ប្ដូអ្វីខ្លះទេ?

ខ៖ជីវិតពូវាមានការផ្លាស់ប្ដូដូចថាពូធ្លាប់លំបាកសព្វបែបយ៉ាងតស៊ូរៀនរហូតរកការងារបានធ្វើចឹងពូក៏មានកូនមានចៅពូអត់ចង់អោយកូនចៅលំបាកដូចពូអញ្ចឹង ពូប្រឹងបណ្ដុះម្នាក់ៗរៀនថ្នាកខ្ពស់ៗពូសុខចិត្ដលំបាកខ្លួនឯងកូនៗវាមានអនាគតបាទចឹងទេពូប្រឹងរហូតដល់តែកូនបានរៀនចប់មហាវិទ្យាល័យ បានចប់បរិញ្ញារងរហូតមកដល់សព្វថ្ងៃនឹងយើងទើបតែកូនៗនឹងវាមានគ្រួសារគេរៀនចប់អស់ទៅអានឹងយើងគ្រានតែក៏នៅតែអត់ធូថាសំរាកដើម្បីកូនជួយរឺចិញ្ចឹមខ្ញុំនៅតែស្រលាញ់កូនចៅយកមកអោបក្រសោបទាំងអស់ខ្ញុំតស៊ូមើលកូនមើលចៅរហូតគឺជីវិតខ្ញុំបើគិតទៅស្រណុក លំបាកគឺវាដើរទន្ទឹមគ្នាបាទ ធ្លាប់ស្រណុក លំបាក កំសត់គឺខ្ញុំហែលឆ្លងគ្រប់ឧបសគ្គទាំងអស់តែខ្ញុំមិនរុញរាលទេព្រោះអីខ្ញុំត្រូវគិតថាកាលពីម្ដាយយើងរកស៊ីចិញ្ចឹមយើងគាត់លំបាកប៉ុណ្ណាចឹងដល់យើងមករកស៊ីចិញ្ចឹមពួកវិញបានយើងថាកាលមុនយើងចេះតែថានៅក្មេងអុកឡុកម្ដាយទាចង់បាននេះបាននោះតាមអំពើចិត្ដចេះតែទាចឹងទេណាស់ដល់យើងឥឡូវធើ្វជាឪពុកគេធើ្វជាតាគេបានយើងដឹងថាលំបាករបៀបម៉េច បាទចឹងទេអត់ចង់អោយទោះជាក្រមានប៉ុណ្ណាក៏ដោយយើងចេះតែប្រឹងដើម្បីប្រពន្ធកូនប្រឹងរកវាទៅលែងរួចណាស់ក្មួយបើមានកំលាំងដើម្បីកូនចៅខំប្រឹងដើម្បីកុំអោយកូនចៅលំបាកទេអោបក្រសោបអោយកូននៅជិតយើងទោះជាអំបិលប្រហុកអីក៏ដោយបានមើលពួកគាត់បើយើងអោយទៅនៅខាងគេគាត់អត់ធ្លាប់ អត់ស្រណុកដូចយើងនៅជាមួយយើងទេនៅជាមួយយើងគាត់យល់យើងមានកាអធ្យាស្រ័យមានការយោគយល់ច្រើនទៅលើពួកគាត់តែចំពោះគេសាច់ដណ្លងមិនដូចយើងទេចឹងកូនៗទាំងអស់អត់ធ្លាប់មានបទពិសោធទៅនៅខាងដណ្លងតែដល់វាលំបាកគាត់រត់មកនៅជាមួយយើងវិញតែទាំងអស់នឹងនៅក្នុងការគ្រប់គ្រង់ខ្ញុំវិញទាំងអស់អត់មានអោយសុខចិត្ដលំបាកខ្លួនខ្ញុំអោយតែកូនប្រពន្ធចៅបានស្រណុក សុខសប្បាយគឺវាមានសុភមង្គលក្នុងចិត្ដខ្ញុំហើយខ្ញុំប្រឹងដើម្បីគ្រួសារខ្ញុំអត់មានធើ្វដើម្បីខ្លួនឯងតែម្នាក់ខ្ញុំទេគឺខ្ញុំអ្វីដើម្បីគ្រួសារទាំងមូល

​​ ក៖តើពូមានម្ហូបណាឬល្បែងអ្វីដែលពូចូលចិត្ដដែរ រឺទែ?

ខ៖ពូចូលចិត្ដក្នុងជីវិតរបស់ពូ ពូចូលចិត្ដខ្លាំងជាងគេគឺពងទាចៀនស្អំបាទពូចូលចិត្ដណាស់អានឹងហើយនឹងសំលត្រាវខ្ញុំចូលចិត្ដពីនឹងខ្លាំងជាងគេនៅជីវិតខ្ញុំចង់

ក៖ចុះពូនៅពីកំលោះមានចូលចិត្ដលេងល្បែងប្រជាប្រិយចោលអង្គុញអីខ្លះទេ?

ខ៖អត់ដែលបានទៅលេងនឹងគេទេក្មួយអើយ បើគិតទៅអើពេលយើងកំលោះដូចពូប្រាប់ក្មួយចឹងយើងអត់មានឱកាសបានលេងចឹងៗទេគឺសម័យនោះគឺពួនក្រាបចាប់ទាហានចឹងទេឯនេះរៀនយើងសិស្សសាលានឹងក៏ដោយសម័យពូ ពូធំទាន់សម័យសង្រ្គាមម៉ង់ ចឹងទេយើងគេចរហូត ចេញពីសាលាគេចាំនៅមុខសាលាហែកកាតបោះយើងឡើងឡានចាប់បញ្ជូនយកទៅធើ្វទាហានយកទៅធ្វើសង្រ្គាមចឹងហាស​ ចឹងសម័យពូកំលោះនឹងណាស់អត់បានសប្បាយដូចកូនក្មេងគេបានរៀនសូត្រខ្ពស់ម្ដាយឪពុកអោយលុយរៀនហើយមិនចង់រៀនទៀតបើសម័យខ្ញុំចងរៀនខ្លាំងតែវាអត់បានរៀនវាអត់បានណាមួយវាអត់ថ្នាក់លើសពីថ្នាកឌីផ្លូននឹងទៀតសម័យខ្ញុំនឹងចាបទុកថាបានសម័យខ្ញុំធំនឹងគឺខ្ញុំរៀនបានខ្ពស់ជាងគេក៏ថាបានដែរព្រោះអីសម័យខ្ញុំរៀនត្រឹមតែឌីផ្លូននឹងទេអត់មានសាកលវិទ្យាល័យអត់មាន មហាវិទ្យាល័យ បណ្ឌិតអីចឹងទេខ្ញុំនឹងវាអស់ថ្នាក់ហើយ

ក៖ចឹងពូចងចាំចំរៀងណាដែលពូរៀនតាំងពីក្មេងរហូតដល់ពេលនេះទេ?

ខ៖បើចំរៀងវាអត់ចងចាំទេក្មួយអើយព្រោះអីវាអត់ដែលបានច្រៀងបានសប្បាយដែលត្រូវចងចាំចឹងវាដឹងតែថា គេច្រៀងដឹងតែពិរោះស្ដាប់ចឹងទៅ​ចងចាំវាអត់ចងចាំ វាចងចាំតែពីរឿងលំបាករហូតចឹងវាអត់មានអីត្រូវសប្បាយចងចាំ​ ចងចាំតែពីរឿងលំបាក

ក៖ពូមាននរណានៅក្នុងគ្រួសាររបស់ពូដែលចេះលេងឧបករណ៍ភ្លេងទេ

ខ៖អត់មានអ្នកណាចេះទេ

ក៖ផ្ទះពូមានលក្ខណៈដូចយ៉ាងម៉េចដែលតាំងពីក្មេងរហូតដល់ឥលូវនឹង

ខ៖ផ្ទះយើងនៅជាមួយឪពុកម្ដាយដូចពូប្រាប់ក្មួយសម័យនឹងគឺវាសមរម្យសម័យនឹងដូចថាគាត់នាយកសាលាចឹងវាធំជាងនេះហើយបាទវាសមរម្យជាងនេះហើយក្នុងគ្រួសារដូចពូថាចឹងពូកើតមកក្នុងត្រកូលអភិជនមួយដែលសម័យនឹង ចឹងវាអត់លំបាកទេទាស់តែខ្ញុំមកធើ្វមេគ្រួសារខ្លួនខ្ញុំបានលំបាកពីសម័យខ្ញុំនៅក្មេងនឹងគឺខ្ញុំដឹងតែស្រណុកសុខស្រួលទេអត់មានអីលំបាកទេបាទ

ក៖ចឹងពូបានជួយសាងសងផ្ទះនឹងពីជំនាន់នឹង

ខ៖អត់ទេ បាទយើងនៅក្មេង​ យើងដឹងតែនៅទេ អត់បានជួយជញ្ជូនឥដ្ធអីទេ មានកម្មករគេហើយសម័យនឹងគឺគាត់ជួលគេមានអើញាតិជិតខាងឬកម្មករគេអីចឹងសម័យនឹងដូចថានាយកសាលាចឹងគឺគាត់សំបូរលុយណាស់ក្នុងគាត់អាចចិញ្ចឹមបានដល់ដប់គ្រួសារសម័យយើងនឹងហុះចឹងទេគាត់មានឈ្នួលបំរើសម័យពូនឹងបើគិតទៅពូនៅក្មេងបងៗដែលគេមានឈ្នួលដាច់ថ្លៃទៀតហុះបាទចឹងទេបំរើតាំងពីដូនតាគាត់ប៉ាខ្ញុំគឺតពូជចងនិយាយពីសម័យបុរាណមានអាឈ្នួលដាច់ថ្លៃសម័យនឹងម្ដាយហើយមកឪពុកហើយឪពុកហើយកូនហើយមកចៅបំរើគ្រួសារយើងតៗតំណរចឹងទៅណាស់ ចឹងទេគាត់ធ្លាប់

លំបាកតែគាត់រៀនសូត្រទេតែទាល់ដល់ពេលដែលគាត់បានចេញធើ្វគ្រូធើ្វអីចាប់ផ្ដើមអើមានមុខមានមាត់ចឹងគ្រួសារដែលគេធ្លាប់រស់នៅជាមួយម្ដាយឪពុកពួកគាត់នឹងគេមកបំរើយើងតទៅទៀតអានឹងសម័យនឹងគេថាឈ្នួលដាច់ថ្លៃអោយតែថាគ្រួសារនឹងមានមុខរៀងងើបជាងនឹងគេមកបំរើ បើខ្វះខាតគេសុំបែកចឹងហាស ដល់ពេលយើងធូធារគេមកបំរើជួយយើងទៀតហាស មើលកូនចៅអោយចឹងទៅណាស់ ចឹងសម័យនឹងពេលពូដឹងក្ដីឡើងពូអត់ស្គាល់លំបាកទេ វាស្រណុក

ក៖ពូបានប្រើប្រាស់សំភារៈអីខ្លះសំរាប់សាងសងផ្ទះមួយនឹងទេ

ខ៖អត់ទេក្មួយ យើងនៅតូចពេកយើងដឹងតែរស់នឹងគ្រាន់តែដឹងផ្ទះយើងស្អាតមានអ្នកបំរើឆ្វេងស្ដាំចឹងទៅណាស់មិនមែនដូចយើងសម័យឥឡូវដូចយើងខ្វះខាតទេយើងគ្មានអ្នកបំរើទេបំរើកូនប្រពន្ធវិញសម័យនឹងមានអ្នកបំរើយើងជាកូនម្ចាស់ចឹងឈ្នួលមើលបំរើយើងអីចឹងទៅណាស់ ចឹងអត់លំបាកអីទេក្មួយសម័យនឹង

ក៖ពូមានជំនាញអ្វីខ្លះដែលត្រូវបន្ដវេនក្នុងគ្រួសាររបស់លោកពូទេ

ខ៖បើពូនិយាយទៅមកដល់ពូពៅគេ ប្អូនពៅគេដូចខ្ញុំថា ខ្ញុំរៀនសូត្របានតិចប៉ាជាគ្រូក្នុងគ្រួសាក៏ដោយអត់មានបានស្នងត្រកូល ណាមួយធើ្វគ្រូទេ បាទចឹងទេវាសូនទៅតែម្ដង អាជីពផ្សេងបងស្រីខ្ញុំគេស្រលាញ់និពន្ធអីចឹងទៅ បងប្រុសគេស្រលាញ់ប៉ូលីសអីចឹងទៅ ចឹងអត់បានស្នងត្រកូលទេ មានជំនាញខុសគ្នាចឹងទេយើងវាដឹងក្ដី បើនិយាយទៅរកស៊ីហើយនឹងធើ្វប៉ូលីសមានប៉ុណ្ណឹងគ្មានស្អីទៀតទេ

ក៖ពូអើអត់មានជំនាញក្នុងកាវេញវល្លិ៍ផ្ដៅអីឬ​ជំនាញ់ក្នុងកាកូស្ករត្នោត

ខ៖អត់ទេមានជំនាញចេះតែរកស៊ី គុកជេដី គុកជេឡាន គុកជេម៉ូតូអីចឹងទៅជំនាញទាំងអស់នឹងអើ ខ្ញុំដូចថារកស៊ីអត់សូវមានការចំនេញលូតលាស់ចឹងទៅ ចឹងយើងក៏ជំនាញទាំងអស់នឹងយើងមានស្រាប់តែគេមករកយើងបានយើងទៅជួយដូចថាគេរកទិញនេះទិញនោះ ទិញម៉ូតូយើងអាចជូនគេទៅទិញបានជំនាញយើងវាមានច្រើនតែគ្រាន់តែថាមកដល់វ័យយើងចាស់តិចនេះទៅយើងអត់សូវយកជំនាញនេះមកប្រើទេគឺយើងចាប់អាជីពមួយថារកកង់បីនឹងដើម្បីចិញ្ចឹមគ្រួសារចឹងទៅកូនៗគេមានការងារគេធើ្វអស់ចឹងទេយើងគ្រាន់តែដើម្បីតំរូវគ្រួសារអោយតែគ្រប់គ្រាន់ក្នុងការហូបចុកទៅវាបានហើយ

ក៖បញ្ហាក្នុងជីវិតរបស់លោកពូដែលពូមិនអាចបំភ្លេចបានទេ

ខ៖បើយើងនិយាយពីកាកំសត់នោះក្មួយវាដែលចងចាំខ្លាំងបំផុតនោះគឺខ្ញុំឈឺធ្ងន់នៅសម័យប៉ុល ពត បាទនឹងគឺអើខ្ញុំថាអត់មានជីវិតដល់សព្វថ្ងៃនេះផងព្រោះសម័យនឹងអើខ្ញុំឈឺរាគមួលបាទសម័យនឹងវាអត់មានថ្នាំពេទ្យទេ ចឹងហ្អេមិននឹងស្មានថាជីវិតខ្ញុំមានដល់ថ្ងៃនេះទេព្រោះអីសម័យនឹងយើងបតជើងមកវាសុទ្ធតែឈាមម៉ង់សម័យនឹងហើយឈឺវាអត់មានថ្នាំសង្កូវទេ វាព្យាបាលទេ ចឹងទេខ្ញុំចេះតែគេប្រាប់ថ្នាំនោះពូកែយើងចេះតែហូបទៅវាបាត់បានជារស់រៀនដល់ឥឡូវដែលចងចាំជាគេបំផុតគឺធ្លាប់វេទនាខ្ញុំឈឺធ្ងន់នឹងគឺជីវិតយើងបានរស់មកវិញប៉ុណ្ណេះយើងនៅចងចាំថាយើងវាមិនអាចថាមានជីវិតដល់ថ្ងៃនេះអីចឹងទៅណាស់ ខ្ញុំនៅចងចាំខ្លះពីអនុស្សាវរីយពីកំសត់ពីជំងឺយើងពីសម័យនោះ ជំនាន់នឹងខ្ញុំធ្លាប់ឈឺធ្ងន់មួយពេលនឹងបាទ

ក៖ពូដូចជាថ្ងៃដែលពូសប្បាយចិត្ដជាងគេ

ខ៖ខ្ញុំសប្បាយចិត្តជាងគេក្នុងពេលយើងបានរៀបអាពាហ៍ពិពាហ៍កូនចៅឃើញកូនចៅវាមានអនាគតល្អក្នុងគ្រួសារវាគ្មានការឈ្លោះទាស់ទែនគ្នាវាចេះយោគយល់គ្នាអធ្យាស្រ័យគ្នាចឹងពូគ្មានអីសប្បាយជាងគ្រួសារមានសុភមង្គលទេក្មួយ

ក៖ចឹងពេលដែលពូនៅវ័យក្មេងតើពូធ្លាប់សង្ឃឹមចងធើ្វអ្វីដែលទេ?

ខ៖ពេលពូនៅវ័យក្មេងពូមានសង្ឃឹមថាពូនឹងចងធើ្វគ្រូបង្រៀនបន្ដវេនពីប៉ាចឹងទៅណាស់តែដល់ពេលពូជំរាបជូនសម័យសង្រ្គាមនឹងយើងមិនអាចដូចបំនងយើងបាទចឹងយើងរៀនសូត្រអត់បានដល់ថ្នាក់ធើ្វគ្រូទេ បាទចឹងទេបំនងរបស់ពូនឹងគឺវារលាយអស់ទៅវាទៅជាធើ្វប៉ូលីសធើ្វអីចឹងទៅវិញទៅ មិនដូចបំនងប៉ងទុកនឹងទេ ក្នុងគ្រួសារមិនបានទេមានខ្ញុំពៅគេស្នងឪពុកចឹងទៅណាស់ បានធើ្វគ្រូបង្រៀនអីចឹងទៅណាស់តែដល់ទីបំផុតបំនងយើងគឺវារលាយសូនទៅតែម្ដងអត់បានដូចបំនងយើងទេបាទ ចឹងពូមានការសោកស្ដាយខ្លាំងតែធើ្វម៉េចបើសង្គមវាតំរូវវាមិនអាចយើងធើ្វបានពីសម័យពូចង់ តែធើ្វមិន បានបើឥឡូវនេះវិញគេចង់គេធើ្វបាន តែបែជាគេមិនធើ្វវាខុសគ្នាបើសម័យពូបើពូចង់ហើយធើ្វបានដូចនេះ ពូមិនដឹងជាសប្បាយចិត្ដយ៉ាងណាទេ តែយើងធើ្វអត់បានទេ

ក៖ចឹងពូមានអ្វីផ្ដែផ្ដាំក្មេងជំនាន់ក្រោយទេ

ខ៖ពូមានការផ្ដែផ្ដាំដល់កូនចៅជំនាន់ក្រោយថាកូនចៅទាំងអស់ត្រូវតែមានការតស៊ូដូចពូចឹងបាទយើងមិនត្រូវធ្វេសប្រហែសក្នុងការអប់រំកូនចៅកុំអោយសំខាន់មានក្រជារឿងធម្មតាក្មួយ គ្រួសារអោយតែចេះស្រលាញ់គ្នាហើយរក្សាគ្នាអោយបានល្អនឹងគឹពូសប្បាយចិត្ដហើយពូអត់ចង់បានស្អីក្រៅពីកូនចៅទាំងអស់នឹងយកដំបូន្មានដែលឪពុកម្ដាយធ្លាប់ធើ្វចំពោះគាត់អោយគាត់យកទៅបង្រៀនកូនៗបន្ដអោយដូចពូមីងបានបង្រៀនពួកគាត់ចឹង គឺចង់បានគ្រួសារមានសុភមង្គលមានការអធ្យាស្រ័យគ្នាចេះយោគយល់គ្នាដូចពូចឹងណាស់សប្បាយចិត្ដពេកហើយ

ក៖ពូមានអីបន្ថែមទៀតទេ

ខ៖ពូគ្មានបន្ថែមអីទៀតទេគ្រាន់តែពូថាកូនចៅកូនតូចអោយចេះស្រលាញ់ចេះណែនាំចេះអប់រំកូនចៅធើ្វម៉េចអោយបានល្អដូចពូក្រមានមិនមែនជាទ្រប់សម្បតិកើតក្រោយកាអប់រំប្រដែលប្រដៅអោយបានសំខាន់ជាងយើងមានមាសលុយកាកប្រាក់អារបស់អស់កើតក្រោយយើងទេអោយតែចេះអប់រំបានល្អអោយកូនចៅវាសូត្រខ្ពងខ្ពស់មានអនាគតទៅគឺបានហើយក្មួយ

ក៖ចឹងពូអស់ហើយជាចុងក្រោយ អរគុណដែលបានជួបពិភាក្សាជាមួយពូសុំថតទុកជាអនុស្សាវរីយជាមួយលោកពូ​ អរគុណណាស់។

​​